**Joni Isomäki** (s. 24. toukokuuta 1985 Kurikka) on suomalainen entinen jääkiekkoilija, joka pelaa nykyisin kaukalopalloa SM-sarjassa lahtelaisessa Flexolahdessa. Isokokoinen Isomäki on pelityyliltään voimahyökkääjä, jonka vahvuuksiin kuuluu voima ja monipuolisuus. Iso koko tekee kuitenkin hänestä melko kankean, eikä Isomäki käytä kokoaan tarpeeksi hyväkseen. Hänen muihin heikkouksiin kuuluu kädet, eikä Isomäki tee kovin paljon tehopisteitä. Hän laukoo oikealta.

Ura
---

Isomäki on Kurikan Ryhdin kasvatti. Hän pelasi juniorina sittemmin Alavuden Peli-Veikoissa, joista Isomäki siirtyi 18-vuotiaana JYPin A-nuoriin kaudeksi 2003–2004. Hän voitti siellä A-nuorten Suomenmestaruuden vuonna 2006 sekä SM-hopeaa vuonna 2004 ja SM-pronssia vuonna 2005. Isomäki oli viimeisellä A-juniorikaudellaan 2005–2006 runkosarjassa JYPin mestarijoukkueen neljänneksi paras pistemies tehoilla 9+11=20.

Kaudeksi 2006–2007 Isomäki siirtyi Mestiksen nousijajoukkue Heinolan Kiekkoon. Hän siirtyi samalla opiskelemaan Heinolaan. Huhtikuussa 2008 Isomäki teki 1+1-vuotisen jatkosopimuksen HeKin kanssa. Kesäkuussa 2009 hän käytti sopimuksessaan olleen option. Elokuussa 2010 Isomäki jatkoi sopimustaan taas vuodella. Lokakuussa hän joutui hetkeksi sivuun aivotärähdyksen takia, jonka Isomäki sai KooKoon Olli Julkusen sääntöjen vastaisesta taklauksesta. Julkusen kyynärpää osui häntä korvan ja niskan alueille. Julkunen sai tilanteesta kahden ottelun pelikiellon.

Huhtikuussa 2011 Isomäki teki taas vuoden mittaisen jatkosopimuksen, mutta HeKi palasi kuitenkin Peliitat-nimeen kaudeksi 2011–2012, joka oli Isomäelle jo kuudes heinolalaisjoukkueen riveissä. Hän pelasi samalla kaudella myös aluksi lainalla SM-liigajoukkue Pelicansissa, jossa Isomäki teki liigadebyyttinsä 29. marraskuuta 2011 vieraissa Espoo Bluesia vastaan. Hän sai ottelussa jääaikaa 7.48 minuuttia ja keräsi myös yhden syöttöpisteen Joonas Jalvannin tekemään maaliin. Isomäki pelasi Pelicansissa seuraavan kerran lainalla 10. tammikuuta 2012, eikä hän palannut tämän jälkeen enää Peliittojen vahvuuteen. Isomäki teki kymmenen Pelicansissa pelatun lainaottelun jälkeen, tammikuun lopulla loppukauden kattavan sopimuksen joukkueen kanssa. Hän pelasi Pelicansissa kaikkiaan 13 runkosarjaottelua tehden kolme syöttöpistettä, mutta ei mahtunut joukkueen kokoonpanoon enää kevään 2012 pudotuspeleissä, eikä Isomäki näin ollen voittanut SM-hopeaa. Toukokuussa hän teki vuoden mittaisen jatkosopimuksen Pelicansin kanssa.

Kaudella 2012–2013 Isomäki pelasi 19 SM-liigaottelua jääden niissä ilman tehopisteitä. Hän joutui syyskuussa 2012 noin puoleksitoista kuukaudeksi sivuun kämmenmurtuman takia. Isomäki pelasi kauden aikana myös kolme ottelua Peliitoissa, jonne hän palasi taas vuoden mittaisella sopimuksella kaudeksi 2013–2014.

Muuta
-----

Isomäki valittiin opiskelijoiden SM-kilpailujen All Stars -kuusikkoon tammikuussa 2007. Hänen kanssaan samaan ylsi myös tuolloin HeKissä pelannut joukkuetoveri Josse Mielonen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | HeKi | Mestis | 35 | 6 | 7 | 13 | 28 | 3 | 0 | 1 | 1 | 2 |
| 2007–2008 | HeKi | Mestis | 38 | 4 | 7 | 11 | 10 | – | – | – | – | – |
| 2008–2009 | HeKi | Mestis | 45 | 5 | 8 | 13 | 10 | – | – | – | – | – |
| 2009–2010 | HeKi | Mestis | 45 | 5 | 10 | 15 | 20 | – | – | – | – | – |
| 2010–2011 | HeKi | Mestis | 37 | 10 | 7 | 17 | 10 | – | – | – | – | – |
| 2011–2012 | Peliitat | Mestis | 26 | 4 | 5 | 9 | 8 | – | – | – | – | – |
|  | Pelicans | SM-liiga | 13 | 0 | 3 | 3 | 4 | – | – | – | – | – |
| 2012–2013 | Peliitat | Mestis | 3 | 0 | 1 | 1 | 0 | – | – | – | – | – |
|  | Pelicans | SM-liiga | 19 | 0 | 0 | 0 | 4 | – | – | – | – | – |
| 2013–2014 | Peliitat | Mestis | 55 | 10 | 16 | 26 | 18 | – | – | – | – | – |
| 2 kautta | yhteensä | SM-liiga | 32 | 0 | 3 | 3 | 8 | – | – | – | – | – |
| 8 kautta | yhteensä | Mestis | 284 | 44 | 61 | 105 | 104 | 3 | 0 | 1 | 1 | 2 |

Lähteet
-------

* Joni Isomäki The Internet Hockey Databasessa (englanniksi)
* Joni Isomäki *Elite Prospects*. Everysport Media Group AB.  (englanniksi)

### Viitteet

1. 1 2  Joni Isomäki – Peliitat – MESTIS – Jatkoaika.com – Kaikki jääkiekosta (Arkistoitu – Internet Archive)
2. ↑  EliteProspects
3. ↑  Isomäki HeKiin, Suomalainen ja Laine jatkavat  17.7.2006. Jatkoaika.com. Viitattu 6.8.2012.
4. ↑  Kari Eloranta HeKin luotsiksi  12.4.2008. Jatkoaika.com. Viitattu 6.8.2012.
5. ↑  HeKi pestasi Norjan maajoukkuemaalivahdin  17.6.2009. Jatkoaika.com. Viitattu 6.8.2012.
6. ↑  Joni Isomäki jatkaa HeKissä  25.8.2010. Jatkoaika.com. Viitattu 6.8.2012.
7. ↑  Julkuselle kahden ottelun kakku  7.10.2010. Jatkoaika.com. Viitattu 6.8.2012.
8. ↑  HeKillä rutkasti loukkaantumishuolia  21.10.2010. Jatkoaika.com. Viitattu 6.8.2012.
9. ↑  Jani Keinäsestä Heinolan Peliittojen ensimmäinen hankinta  29.4.2011. Jatkoaika.com. Viitattu 6.8.2012.
10. ↑  Tilastot – Liiga  29.11.2011. Liiga. Viitattu 6.8.2012.
11. ↑  Pelicans vei Smolenakin  30.1.2012. Jatkoaika.com. Viitattu 6.8.2012.
12. ↑  Pärssinen palaa SM-liigaan – Pelicans julkisti sopimuksia  3.5.2012. Jatkoaika.com. Viitattu 6.8.2012.
13. ↑  Pelicans menettää hyökkääjiään sairaustuvalle  21.9.2012. Jatkoaika.com. Viitattu 14.3.2013.
14. ↑  Peliitat hankki ex-pelikaanin, Mustonen ja Rajamäki jatkavat  11.6.2013. Jatkoaika.com. Viitattu 17.9.2013.